SKLADBE MED SV. MAŠO:
Presveto srce slavo (1901)

Missa solemnis, op. 25 (1883)
in memoriam felicissimi DC annorum regiminis augustissimae ac serenissimae domus Habsburgicae in ducatu Carnioliae curante sanctae Caeciliae pro musica sacra societate in Dioecesi Labacensi : ad IV voces inaequales cum organo aut comitantibus 2 violonis, viola, violoncello, contrabasso, flauto, 2 clarinettis,
 fagotto et 2 cornibus
(Kyrie, Gloria, Sanctus, Benedictus, Agnus Dei)
[Svečana maša v spomin na 600-letnico srečne vladavine najvišje in najsvetejše habsburške rodbine v vojvodini Kranjski, pod okriljem Društva svete Cecilije za cerkveno glasbo v ljubljanski škofiji: za štiri neenake glasove z orglami ali spremljavo …] 
(ob prazničnem obisku cesarja Franca Jožefa v Ljubljani l. 1883)

Christus factus est (1892)

Gospod, jaz nisem vreden (1911)

V zakramentu vse svetosti (1908–11)

Ave Marija (1896)
(spev iz opere Gorenjski slavček)


KONCERTNI SPORED:
Češčena, o Marija (1908)
Videli so vsi kraji zemlje (Foerster-Šček)
O mati bolečine (1908)
Vidi aquam (1885)
Spak (1910)
Pevec (1895–99)
Planinska (1898)
Mati vsega usmiljenja (1879)
Slava nebes kraljici (1901)
[bookmark: _GoBack]Večerni ave (1907)
Češčena, o Marija 
Češčena, o Marija, ti polna milosti!
Gospod je brez števila darov dodelil ti.
Češčena, o Marija, najsrečnejša žena,
ker ti si nam rodila Zveličarja sveta.
Češčena, o Marija, Gospod je zmir' s tabo,
ponižno se poklanja ti zemlja in nebo.
Češčena …
Videli so vsi kraji zemlje
 (predelava Ivan Šček)
Videli so vsi kraji zemlje zveličanje našega Boga.
Vriskajte Bogu po vsej zemlji!
Vpričo narodov je razodel svojo pravičnost. Aleluja.
Zasvetil nam je svet dan, pridite, narodi, in molite Gospoda;
zakaj danes je prišla na svet velika luč. Aleluja!
O mati bolečine 
O, Mati bolečine, glej verne svoje sine,
krog tebe se zbirati in s tabo žalovati.
S tabo, s tabo, o, Mati, jokamo,
s tabo, s tabo, mi vsi žalujemo. 
Kdo kriv je bolečine, ki ti srce prešine,
ko Jezusa trpeti, ko vidiš ga umreti? S tabo …
Pomagaj nam, o, Mati, iz groba grehov vstati,
solze zdaj bridke liti, v njih grehov dolg umiti. S tabo …
Vidi aquam
 (velikonočna antifona)
Vidi aquam egredientem
de templo, a latere dextro, 
alleluia:et omnes, ad quos pervenit aqua ista,
salvi facti sunt, et dicent: Alleluia, alleluia.
Confitemini Domino, quoniam bonus:
Quoniam in saeculum misericordia eius.
Gloria Patri, et Filio, et Spiritui Sancto.Sicut erat in principio, et nunc, et semper, et in saecula saeculorum. Amen.
[Videl sem vodo, ki je tekla iz templja,
z desne strani, aleluja;
in vsi, do katerih je prišla ta voda,
so bili rešeni in bodo rekli: Aleluja, aleluja.
Hvalite Gospoda, ker je dober,
ker vekomaj traja njegova dobrota.
Slava Očetu in Sinu in Svetemu Duhu. Kakor je bilo v začetku, tako zdaj in vselej in vekomaj. Amen.]
Spak 
(besedilo Anton Aškerc)
Žari na vzhodu jutra svit, 
Tomaž pa ribe gre lovit. 
Meglen nad morjem pajčolan
in čoln se ziblje tja čez plan. 
Vesla Tomaž, vesel vesla,
saj danes zopet rib proda! 
Pa vzame sak in ga spusti 
v globino . . . 
Vzdigne — kaj nič ni ?
Spusti ga drugič . . . 
Zopet nič?
„To mi nagaja sam hudič!"Spusti v globino tretjič sak . . .
„Hoho, sedaj je pa težak!"
Kaj vzdigne? . . .
Kozla črnega!
Ustraši se, obrne ga . . .
Res, kozel črn je in rogat,
ves kosmat, grdogled, bradat!
Kako Tomažu se reži!
Kako žarijo mu oči!
Prekriža se Tomaž — in spak
sam skoči v morje. 
Bil je vrag!


Pevec
Sem pevec in peti mi vse je na sveti,
saj dani so glasi, da pojem si včasi.
Zakaj bi ne pel?
Četudi je delo mi čelo ogrelo,
vse trude premagam in pesmice zlagam. 
Zakaj bi ne pel?
Je delo končano in vse že zaspano.
Nazadnje še eno zapojem pošteno. 
Zakaj bi ne pel?

Planinska 
(besedilo Ivan Resman; ob 5. obletnici ustanovitve 
Slovenskega planinskega društva)
V hribih se dela dan,
v hribih žari,
bratje, le ven na plan,
na vrh planin!Ven pod nebo čisto, jasno,
tam se duh, telo krepi,
ven, le ven v naravo krasno,
tam obraz se nam zvedri!
Na planine vrejo želje,
na planinah je veselje,
tu se razjasni oko,
gori uživa se nebo.

Hrib in dol na okol'
s cvetjem je odet,
tukaj si brez skrbi,
tukaj naš je svet.


Mati vsega usmiljenja 
(besedilo Anton Dolinar)
Mati vsega usmiljenja, grešnikom tolažba,
ti krščanskega sveta bramba in zanašba,
o, pomagaj, mati blaga, daj nam zmagati sovraga. O, Marija …!  Vzemi ti pod plašč nas svoj, mati, ti nas brani,
v smrti in življenju stoj, milo nam na strani!
Daj nam srečno se ločiti, venec rajski zadobiti. O, Marija … !
Slava nebes kraljici 
Slava ti, nebes kraljica, slava ti, zemlje gospa,
Mati sveta in Devica, pomočnica si sveta. Ave Marija!
Kras neba si, up v obupu, tolažnica žalostnih,
zgled svetosti kljub je strupu, Mati, radost radostnih! Ave Marija!
Zvezda svetla zahajočim, luč si v mraku, sreča nam,
si uteha plakajočim, in otetev grešnikom. Ave Marija!
Mati, k tebi pribežujem, k tebi srce koprni,
v tvoje varstvo se zročujem, vodi me v obupu ti! Ave Marija!
Večerni ave 
(besedilo Alojz Merhar)
Večerni ave šel je tiho čez dobrave
in zazibal rosne trave.
Trave so se priklonile,
kakor da bi pokleknile
in na tihem odmolile. Večerni ave …
Mešani pevski zbor Anton Foerster neprekinjeno deluje že 50 let. Jeseni 1974 ga je ustanovil regens chori ljubljanske stolnice Jože Trošt, leta 2001 pa vodenje predal prof. Damijani Božič-Močnik. Zbor izvaja predvsem slovensko in tujo sakralno glasbo ter posvetno izročilo. Pomemben del našega poslanstva je ohranjanje del Antona Foersterja. Ob 180-letnici njegovega rojstva smo izdali zgoščenko, danes, na 100. obletnico njegove smrti, pa njegove skladbe oživljamo med mašo in na spominskem koncertu. 
Z izborom skladb vabimo občinstvo, da prisluhne njegovi Svečani maši, ki velja za eno njegovih najboljših sakralnih del, in drugim, manj znanim miniaturnim biserom, kjer se prepletajo meditativen mir, uravnoteženost, a tudi dinamični vzponi s čustvenimi loki in žarom, značilnim za glasbeno romantiko. Večer bodo pospremile še avtorjeve ponarodele melodije ter šaljivo in igrivo ritmične pesmi.
ANTON FOERSTER
(20. december 1837–17. junij 1926)
»Kakšne bi bile glasbene razmere danes brez njega, si težko predstavljamo. Hvala Bogu zanj.« (Stanko Premrl, 1926)
V slovenskem kulturnem spominu je romantični skladatelj Anton Foerster zapisan zlasti kot avtor prve slovenske nacionalne opere Gorenjski slavček (1872/96). To prvo obsežno odrsko glasbeno delo v slovenskem jeziku je v obdobju čitalništva predstavljalo branik pred germanizacijo in postavilo zgodovinski temelj slovenski operi, njene izvedbe pa so s prepletom emblematične vsebine, ljudskega melosa in romantične orkestracije postale klasika. Manj splošno pa je znano, da poleg Benjamina Ipavca zaseda sam kompozicijsko-tehnični in umetniški vrh druge polovice slovenskega 19. stoletja. Po drugi strani sta s Franom Gerbičem tvorila izobraževalno jedro, pri čemer je Foerster kot vodja kora ljubljanske stolnice in cecilijanske prenove cerkvene glasbe po daljnosežnem vplivu predstavljal osrednjo pedagoško in institucionalno avtoriteto. Izobrazil je cele generacije in ustvarjal glasbeno pismeno bazo, ki je segala od osrednjih društev in ustanov do podeželskih orglarjev, učiteljev in zborovodij. S tem se je na Češkem rojeni glasbenik trdno vtkal v tedanje in prihodnje kulturno življenje Slovencev, saj je v svoji drugi domovini odločilno prispeval k dvigu ravni glasbene izobrazbe, ustvarjalnosti in poustvarjalnosti.
Rojen v Osenicah v učiteljski in glasbeni družini, se je zgodaj razvil v pevca, samostojnega organista, zborovodjo ter učitelja petja in klavirja. V Pragi je doštudiral pravo in se izpopolnjeval pri Bedřichu Smetani v kompoziciji in klavirju. Glasbeno pot je nadaljeval v Senju, nato leta 1867 v Ljubljanski čitalnici in Dramatičnem društvu, zgodovinskem predhodniku slovenske Opere in Drame. Leta 1868 je sprejel mesto regensa chori v ljubljanski stolnici, kjer je deloval 41 let. Bil je soustanovitelj Cecilijinega društva, Glasbene matice, urednik revije Cerkveni glasbenik, pedagog na gimnazijah, dirigent pri raznih društvih ter vodja Orglarske šole, kjer je izšolal nad 150 organistov in povsod skrbel za ustanavljanje cerkvenih zborov.
Njegovo delo obsega okoli 400 skladb. Kot najboljše sakralne skladbe največkrat omenjajo Lamentacije in Očitanja, Misso solemnis, sedemglasno Ave Mario,Te Deum laudamus v C-duru, Glagolsko mašo idr. Na posvetnem področju je močno podpiral narodnobuditeljsko gibanje. Med deli cenijo zlasti fantaziji za klavir Po jezeru bliz' Triglava in Zagorska, moške zbore kot Ljubica, Samo, Večerni ave, kantate in druga vokalna dela. Anton Foerster je umrl v Novem mestu, kjer je preživljal zadnja leta.

Ljubljana, stolna cerkev sv. Nikolaja
sreda, 17. 6. 2026 ob 18.30
 
KONCERT 
OB 100-LETNICI SMRTI 
SKLADATELJA
ANTONA FOERSTERJA
 

MePZ Anton Foerster Ljubljana
Gregor Klančič, orgle
Damijana Božič-Močnik, zborovodkinja

